જી આઈ ડી સી ભરૂચ ખાતે ડાયસ્ટફ પીગમેન્ટ અને ઈન્ટરમિડીયેટ ઉત્પાદનની સુવિધા સ્થાપવા માટે, કેટલાંક સિકયોર દેવાંની પુનઃ ચુકવણી /અગાઉથી ચુકવણી કરવા માટે તેમ જ સામાન્ય કોર્પસ ફંડની જરૂરિયાત માટે અંશતઃ ફંડ મેળવવા આ કંપની મેઈડન આઈપીઓ દ્વારા તેનો રૂ. ૧૦ નો એક એવા ૧૯૨૬૦૦૦ ઈકવીટી શેર રૂ. ૬૦ ના મુકરર ભાવે ઓફર કરીને રૂ. ૧૧.૫૬ કરોડ એકત્રીત કરવા મૂડી બજારમાં આવેલ છે. જાહેર ભરણા માટે આ ઈસ્યુ તા. ૨૩.૦૭.૨૦૧૮ ના રોજ ખુલશે અને તા. ૨૫.૦૭.૨૦૧૮ના રોજ બંધ થશે. ઓછામાં ઓછી અરજી ૨૦૦૦ શેર માટે અને તે પછી તેના ગુણાંકમાં કરવાની રહેશે. ફાળવણી પછી તેમના શેર એનએસઈ એસ એમ ઈ ઈમર્જપર લીસ્ટ થશે. આ ઈસ્યુના લીડ પેન્થોમેથ કેપિટલ એડવાઈજર્સ પ્રા. લી છે જયારે બીગશેર સર્વિસીસ પ્રા. લી. તેના રજીસ્ટ્રાર છે.આ ઈસ્યુ ભરાઈ ગયા પછી કંપનીની ભરપાઈ થયેલ મૂડીના૨૬.૩૮% હિસ્સો આપશે. શરુઆતમાં ભાવોભાવ ઈક્વીટી આપ્યા પછી, તેમણે બીજા ઈક્વીટી શેર દીઠ રૂ. ૧૬૦ થી રૂ. ૫૦૦ ના ભાવે આપેલ હતા. આ ઉપરાંત તેમણે ફેબ્રુઆરી ર૦૦૭ માં ર શેર પર ૩ શેર અને માર્ચ ર૦૧૮માં એક શેર પર ૧૦ શેર બોનસ આપેલ હતું. પ્રમોટર્સ દ્વારા શેરના સંપાદનની સરેરાશ કિંમત શેર દીઠ રૂ.૧.૦૪ હતી. આ ઈસ્યુ બાદ આ કંપનીની હાલની ભરપાઈ થયેલ મૂડી જે રૂ. ૫.૩૮ કરોડ છે તે વધીને રૂ. ૭.૩૦ કરોડ થશે.